**Пећине**

**Много година у прошлости, људи су проналазили склоништа од кише, снега, хладноће и других непогода у пећинама. Оне су биле човекове прве куће.**

**Пећина представља подземну просторију у [Земљиној кори](http://sr.wikipedia.org/wiki/%D0%97%D0%B5%D0%BC%D1%99%D0%B8%D0%BD%D0%B0_%D0%BA%D0%BE%D1%80%D0%B0%22%20%5Co%20%22%D0%97%D0%B5%D0%BC%D1%99%D0%B8%D0%BD%D0%B0%20%D0%BA%D0%BE%D1%80%D0%B0), насталу природним процесима. Основни делови пећина су улаз, канал и дворана. Канал је издужени отвор, а дворана је пространија шупљина најчешће настала ширењем подземних канала.**

**Истраживањем пећина се бави наука [спелеологија](http://sr.wikipedia.org/wiki/%D0%A1%D0%BF%D0%B5%D0%BB%D0%B5%D0%BE%D0%BB%D0%BE%D0%B3%D0%B8%D1%98%D0%B0%22%20%5Co%20%22%D0%A1%D0%BF%D0%B5%D0%BB%D0%B5%D0%BE%D0%BB%D0%BE%D0%B3%D0%B8%D1%98%D0%B0), а истраживачи пећина су спелеолози.**

****

****

**У пећинама је људима било суво и топло. Спавали су на лишћу, сувој трави или на кожама дивљих животиња које су ловили због хране. Коже су им служиле и за облачење и покривање приликом спавања.**

**Највећи пријатељ тадашњим људима била је ватра. Она им је служила за осветљавање просторија, грејање и спремање хране.Пошто су тешко долазили до ватре, никад је нису гасили. Неко из племена је увек био задужен да даноноћно додаје дрва на ватру и тако је одржава.**

****

****

**Мушкарци су, због хране,  обично ишли у лов на дивље животиње или у риболов  а жене су чувале децу, спремале храну за све и одржавале хигијену у пећинама.**

**Земунице**

**У крајевима где није било пећина, или ако би се, у потрази за храном, стално морали удаљавати од пећине и селити, људи су правили земунице (бурдеље).**

****

****

**Земуница је склониште- укопана јама покривена грањем, травом и лишћем направљено над удубљењем или рупом, укопано у земљу. Ове структуре су најранији тип људских кућа. Земунице се могу потпуно укопати у земљу, са кровом покривеним земљом, лишћем, грањем и травом или издубити се у брду. Такође могу бити полуукопане, са изграђеним кровом од дрвета или бусења траве.**

****

****

**Земунице су мале и ниске просторије без прозора и углавном су људима служиле да у њих преспавају или се склоне од кише и снега.**

****